Un troll îmi scria pe forumul emisiunii mele de la radio Guerrilla, apropos de "obsesia mea" cu poliția politică din România:  "Ce dacă conduc Securiștii!!!? Nu ei l-au împușcat pe Ceaușescu?!?"  Cu 25 de ani în urmă auzeam ceva asemănător apropos de tătucul Iliescu: "Ce dacă conduce Iliescu!!? Nu el a făcut Revoluția!? Cine ați vrea să conducă!? Voi, golanii din Piața Universității!?"  Ce a urmat știm cu toții: o degradare continuă a clasei politice românești până la eșecul de țară de azi în care avem cel mai prost guvern posibil și în care intelectualii și specialiștii, în caz că nu emigrează, trăiesc într-o perfectă disonanță cognitivă, vizavi de politică, dar și sub imperiul unei mentalități de frică tipică epocii de aur la final: anii '80.  Marius Ghilezan, un veteran al jurnalismului anticomunist, scria deunăzi în "România liberă" despre escaladarea urii și a dezbinării în România sub comdanda culoarelor media și a agendelor serviciilor secrete în spațiul public:  "Ba, mai mult, unul dintre halebardierii sistemului urlă: "Voi muri cu dinții în gâtul vostru!".